น้ำมันพุ่งทะลุ100$/ดาวโจนส์ลบ,ทองบวก
หุ้นดาวโจนส์ปิดลบ 166.15 จุด ด้านราคาน้ำมันเบรนต์ทะลุ 100 ดอลลาร์ ขณะที่ทองคำบวก 13.10 ดอลลาร์ กังวลสถานการณ์รัสเซีย-ยูเครนบานปลาย
1 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 33,892.60 จุด ลดลง 166.15 จุด หรือ -0.49%, ดัชนี เอสแอนด์พี 500 ปิดที่ 4,373.94 จุด ลดลง 10.71 จุด หรือ -0.24% และดัชนี แนสแดค ปิดที่ 13,751.40 จุด เพิ่มขึ้น 56.78 จุด หรือ +0.41%ดัชนีดาวโจนส์ตลาดหุ้นนิวยอร์กปิดลบในวันที่28 ก.พ. เนื่องจากนักลงทุนกังวลว่าสถานการณ์ตึงเครียดระหว่างรัสเซียและยูเครนจะทวีความรุนแรงมากขึ้น หลังการเจรจาหยุดยิงระหว่างคณะผู้แทนของทั้งสองฝ่ายจบลงโดยไม่มีการทำข้อตกลงใด ๆสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 4.13 ดอลลาร์ ปิดที่ 95.72 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน ซึ่งสิ้นสุดสัญญาในวันจันทร์ เพิ่มขึ้น 3.06 ดอลลาร์ ปิดที่ 100.99 ดอลลาร์ต่อบาร์เรล และงวดส่งมอบเดือนพฤษภาคม เพิ่มขึ้น 3.85 ดอลลาร์ ปิดที่ 97.97 ดอลลาร์ราคาทองคำโคเม็กซ์งวดส่งมอบเดือนเมษายน เพิ่มขึ้น 13.10 ดอลลาร์ ปิดที่ 1,900.70 ดอลลาร์ต่อออนซ์